pythainlp/thai_wikipedia_clean_20230101 huggingface dataset:
จะเดินทางไปศึกษาต่อ ทางด้านแฟชั่นที่ประะเทศญี่ปุ่น แต่ทว่า...หลังจากเรียนจบ เธอกลับตัดสินใจไปกับเพื่อนเพื่อลงทะเบียนเรียนในโรงเรียนสอนการแสดงของสถานีโทรทัศน์ทีวีบี ในรุ่นที่ 12 ซึ่งเป็นรุ่นเดียวกับ หลิวเจียหลิง, อู๋ จวินหยู, หลันเจี๋ยอิง, ซังเทียนเอ๋อ, หลิวชิงหวิน, อู๋ฉีหัว และ เถาต้าหวี่ ตอนเรียนการแสดงเธอสนิทกับ อู๋จวินหยู และหลิวเจียหลิงเป็นอย่างมาก ทำให้พวกเธอกลายมาเป็นเพื่อนรักในเวลาต่อมา เธอเรียนการแสดงอยู่ประมาณหนึ่งปี จนจบหลักสูตรและเซ็นสัญญาเป็นนักแสดงของสถานีโทรทัศน์ทีวีบี ทันที
ในเดือนกรกฎาคม พ.ศ. 2526 เจิ้งหัวเชี่ยน ซึ่งเข้าร่วมชั้นเรียนฝึกอบรมศิลปินมานานกว่าครึ่งปี ถูกส่งไปยังกลุ่มโปรแกรมรายการสำหรับเด็กเพื่อเป็นพิธีกร
ผลงานชิ้นแรกในวงการบันเทิงของเธอคือ การ
เป็นพิธีกรรายการเด็กของ TVB รายการหนึ่ง
ชื่อว่า "430 Space Shuttle"
ซึ่งในรายการ เธอได้ทำหน้าที่ดำเนินรายการร่วมกับโจวซิงฉือ หลันเจี๋ยอิง
เป็นมินิละครสั้นๆเรื่อง The Nuts เล่นประกบโจวซิงฉือ
ต่อมาในปีพ.ศ. 2528 ทีวีบีได้ย้ายเธอจากพิธีกร ไปอยู่ฝ่ายละคร และให้เธอได้รับบทเด่นเรื่องแรก "จิ้งจอกภูเขาหิมะ"
ซึ่งได้ประกบกับ หลี่ เหลี่ยงเหว่ย เรื่องนี้ถือได้ว่าเป็นการแจ้งเกิดของเธอในฐานะนักแสดงอย่างเต็มตัว และได้รับเสียงตอบรับจากผู้ชมเป็นอย่างดี ผลงานถัดมาที่สร้างชื่อให้เธอโด่งดังคือเรื่อง "ขวัญใจโปลิศ ภาค2" ที่เล่นประกบ เหลียงเฉาเหว่ย แฟนของเธอในขณะนั้น ละครเรื่องนี้ได้รับความนิยมเป็นอย่างมาก และทำให้เธอขึ้นมาเป็นหนึ่ง ในนางเอกแถวหน้าของสถานีโทรทัศน์ทีวีบี ในปีเดียวกันเธอได้ร่วมแสดงในละครเรื่อง "ขุนศึกตระกูลหยาง" (The Yang's Saga) ซึ่งมีดาราดัง ๆ มาร่วมแสดงมากมาย และเธอก็ได้รับบทบาทเป็น "ตู้จินเอ๋อ" เล่นประกบคู่กับ เหลียงเฉาเหว่ย ตามเคย
ในปีพ.ศ. 2529 เธอมีผลงานตลกเรื่อง "เจ้าชายแฝด" (The Twin Heirs) เธอได้มีโอกาสร่วมงานกับ เยิ่นต๊ะหัว อีกครั้ง
ในเรื่องนี้เยิ่นต๊ะหัวรับบทเป็นตัวละคร 2 ตัวที่หน้าตาเหมือนกัน และเธอรับบทบาทเป็นน้องสาวของเยิ่นต๊ะหัว
ต่อมาในช่วงปีพ.ศ. 2530 ละครฟอร์มใหญ่เรื่อง "ศึกลำน้ำเลือด" ก็เป็นอีกหนึ่งผลงานชิ้นโบว์แดงในชีวิตการแสดงของเธอ ผลงานเด่นๆ ต่อมาคือเรื่อง กระบี่มังกรหยก นำแสดงโดย เหมียว เฉียวเหว่ย ในเรื่องจะมีนางเอกถึง 3 ภาค ได้แก่ เฉิน ซิ่วเหวิน ชีเหม่ยเจิน และเธอ ในปีเดียวกันละครเรื่อง พลังหนุ่มใจเพชร (The Turbulent Decade)
ในช่วงปีพ.ศ. 2531-2532
ละครเด่น ๆ ในช่วงนี้ คือเรื่อง "นักสู้ผู้พิทักษ์ ภาค3"(Police Cadet III) มีดาราสาว เติ้ง ชุ่ยเหวิน ร่วมแสดงเป็นตัวเอกส่วนเธอออกไม่กี่ฉากก็ตายสาเหตุที่ข่าวซุบซิบคือในช่วงนั้นเหลียงเฉาเหว่ยกับเธอได้เลิกลากันไปแล้วทางผู้เขียนบทเลยเขียนให้ตัวละคนที่เธอแสดงเสียชีวิตในเรื่องเพราะทั้งสองไม่อยากร่วมงานกัน ต่อมาละครเรื่อง "อิทธิฤทธิ์เจ้ายุทธภพ" ที่มี โจว ไห่เม่ย และ กัวจิ้นอัน ร่วมแสดง
ต่อมาในปีพ.ศ. 2532 เป็นปีทองของเธอ เธอมีผลงานดัง ๆ และเรตติ้งสูง อยู่หลายเรื่อง อาทิเช่น เรื่อง "พี่น้องตระกูลโหด" นำแสดงโดย หลี่ เหลียงเหว่ย, หลิว เจียหลิง และ หลินจุ้นเสีย ถัดมาเรื่อง "ครอบครัวอลเวง" ที่มีเรตติ้งสูงอย่างมากในฮ่องกงของปีนั้น มีดาราชั้นนำร่วมแสดงมากมาย อาทิเช่น อู๋เจิ้นยี่, หลีหวั่นหัว, จางเจ้าฮุย และ กวนหลี่เจี๋ย นอกจากนั้นยังมีละครเด่น ๆ หลายเรื่องทั้งเรื่อง "เกิดมาเฮง" เป็นการร่วมงานครั้งแรกระหว่างเธอกับ เหวินเจ้าหลุน, ประชันบทบาทกับ เฉินหมิ่นเอ๋อ ในเรื่อง "เลือดรัก เลือดแค้น" (Forever Once in a Lifetime), "จอมดาบฟ้าคำรณ" ร่วมแสดงกับ "หลอ เจียเหลียง" และ เรื่อง "ดาบจอมภพ" ที่มี อู๋ไต้หย่ง, เซียะหนิง และ เหลียง เพ่ยหลิง ร่วมแสดง ก็ได้รับความนิยมเป็นอย่างดี
ช่วงปีพ.ศ. 2533-2534
เป็นช่วงท้าย ๆ ที่เธอเล่นละครให้กับสถานีโทรทัศน์ทีวีบี ก่อนที่จะหันไปเล่นละครให้กับ คู่แข่งอย่าง สถานีโทรทัศน์เอทีวี ถึงแม้ว่าละครช่วงหลัง ๆ ของเธอมักจะได้รับบทเป็นตลก สลับ กับบทดราม่าหนักๆ แต่เธอก็สามารถเล่น บทบาทดังกล่าว ออกมาได้ดี เป็นช่วงที่เธอแสดงฝีมือการแสดงออกมาชัดเจน แต่ทว่าเรตติ้งกลับไม่ค่อยได้รับความนิยมมากนัก อาทิเช่นละครตลกเรื่อง "ฟ้าสั่งให้รวย" เล่นคู่ กัวจิ้นอัน, ละครชีวิตเรื่อง "ชีวิตมืด" เป็นการพลิกบทบาทมารับบทดราม่า สาวเรียบร้อยผู้ทรนงและเย็นชา ร่วมแสดงกับ อู๋เจิ้นยี่ และ เฉินหมิ่นเอ๋อ แต่ละครตลกเรื่อง "เศรษฐีเมืองใหม่" ที่มีดาราร่วมแสดงอย่าง "เฉินถิงเว่ย" และ จางเหว่ยเจี้ยน กลับได้รับความนิยมขึ้นมา เพราะละครเรื่องนี้ทำให้เจิงหัวเชี่ยนพบรักใหม่กับ เฉินถิงเว่ย หลังจากที่เลิกลากับ เหลียงเฉาเหว่ยมาได้พักหนึ่ง และกลับมารับบทชีวิตหนัก ๆ ในเรื่อง "รอยรักรอยแค้น" ร่วมแสดงโดยหลอเจียเหลียง และ เจิ้งเฮ่าหนาน และละครชีวิต
เรื่อง "อำนาจโหด" ที่มีโอกาสเล่นกับ ดาราสาว
หลี เหม่ยเสียน และ เจิ้งเหว่ยฉวน
หลังจากนั้น เธอก็หมดสัญญากับทางสถานีโทรทัศน์ทีวีบี และหันไปเซ็นสัญญาเป็นนักแสดงกับทางสถานีโทรทัศน์เอทีวี แทนเมื่อวันที่ 22 พฤศจิกายน พ ศ. 2534.
ชีวิตการแสดงกับสถานีโทรทัศน์เอทีวี.
ในเดิอนตุลาคม พ.ศ. 2535 ละครเอทีวีเรื่องแรกของเธอ "คนเหนือเซียน ภาค 2" เป็นการเปิดตัว นักแสดงชื่อดังจากค่ายทีวีบี อย่างเธอได้อย่างสวยงาม แต่เพราะละครเรื่องนี้ได้รับผลกระทบจากการออกอากาศชนละครฟอร์มใหญ่ของทีวีบีเรื่อง เจ้าพ่อตลาดหุ้น จึงทำให้เรตติ้งเฉลี่ยในสัปดาห์แรกอยู่ที่ 12 คะแนน และเรตติ้งเฉลี่ยในสองสัปดาห์ต่อมายังคงอยู่ที่ 14 คะแนน โดยมีคะแนนสูงสุดอยู่ที่ 21 คะแนน ถือเป็นเรตติ้งที่ค่อนข้างดีสำหรับละครทางช่องเอทีวี โดยเธอเล่นคู่กับ "เฉินถิงเว่ย" แฟนของเธอในขณะนั้น แต่ต่อมาไม่นานทั้งสองก็เลิกกัน
ในเดือนมีนาคม พ.ศ. 2536 ผลงานเรื่องที่ 2 เรื่อง "เฉือนคมจิ้งจอกเงิน" ถือเป็นเรื่องสุดท้ายของเธอกับค่าย ATV ได้ร่วมแสดงกับ หวง เย่อหัว พระเอกชื่อดังของค่าย TVB ที่ย้ายค่ายมารับงานเช่นกัน และหลังจากนั้น เธอก็หมดสัญญากับ เอทีวี
ในปีพ.ศ. 2537 เธอได้หันไปเอาดีทางด้านการแสดงที่ไต้หวัน ประเดิมเรื่องแรก "เมื่อรักสัมผัสไม่ได้" เป็นละครรักโรแมนติก และเรื่องต่อมา เป็นผลงานร่วมทุนสร้างระหว่าง TVB และไต้หวัน ในเรื่อง "วีรบุรุษใจเพชร" ร่วมนำแสดงโดย หลิวสงเหยิน, วั่นจื่อเหลียง, อู๋ฉีหัว, เยี่ยถง และ เถียนหนิว เรื่องนี้ได้รับความนิยมเป็นอย่างสูงในไต้หวัน
ในช่วงปีพ.ศ. 2537-2538 หลังจากรับงานแสดงที่ไต้หวัน อยู่พักหนึ่ง เธอก็ได้กลับมารับงานแสดง ที่ฮ่องกง กับค่าย "ทีวีบี" อีกครั้ง แต่ทว่า..กลับไม่ได้รับความนิยมเหมือนเคย ทั้งเรื่อง "หน่วยล่าไอซีเอซี" ร่วมแสดงโดย หลิวสงเหยิน กับ กัวจิ้นอัน และละครเรื่อง "รักข้ามศตวรรษ" ที่ได้แสดงร่วมกับ "ทัง เจิ้นจง" (พี่ชายของ ทังเจิ้นเยี่ย) ร่วมด้วย โอวหยังเจิ้นหัว และหลีเหม่ยฟ่ง ก็ไม่ประสบความสำเร็จเท่าที่ควร จนเธอได้ประกาศหยุดรับงานแสดง และหันไปทำหน้าที่เป็นพีธีกรแทน และตั้งแต่นั้นเป็นต้นมา ชื่อเสียงของเธอก็เริ่มห่างหายไปจากวงการละคร.
ในปีพ.ศ. 2525 เจิ้ง หัวเชี่ยน ได้พบกับนักแสดงเหลียงเฉาเหว่ย ที่ผับแห่งหนึ่ง ในตอนนั้นเธอยังเรียนการแสดงอยู่ที่สถานีโทรทัศน์ทีวีบี ทั้งคู่ถูกชะตากันมากและต่อมาก็คบกันเป็นแฟน ความรักของทั้งคู่มีสีสันมาก และมักเป็นข่าวฉาวทางหน้าหนังสือพิมพ์อยู่บ่อย ๆ ทั้งคู่รัก ๆ เลิก ๆ กันถึง 3 ครั้ง เพราะนิสัยขี้วีน เอาแต่ใจ ของเธอที่ทำให้ฝ่ายชายเอื่อมระอา อีกทั้งเหลียงเฉาเหว่ยเองก็มักมีข่าวพัวพันกับดาราสาวคนอื่นมากมาย ทั้งข่าวที่จริง และไม่จริง อาทิเช่น หลันเจี๋ยอิง, จางม่านอวี้, องเหม่ยหลิง แต่โดยเฉพาะข่าวฉาวกับดาราสาว หลี เหม่ยเสียน และ หลิวเจียหลิง นั้นโด่งดังสุดอื้อฉาวเป็นอย่างมาก จนในครั้งนั้นความสัมพันธ์ฉันท์เพื่อน ระหว่าง เจิ้งหัวเชียน หลิวเจียหลิง และ หลีเหม่ยเสียน ถึงขั้นแตกร้าว
จนในที่สุดความรักของคนทั้งคู่ก็จบลงอย่างถาวรประมาณกลางปีพ.ศ. 2531 เหลียงเฉาเหว่ยได้หันไปคบกับ หลิวเจียหลิง อย่างจริงจัง และ เจิ้งหัวเชี่ยน ได้ย้ายออกจากทีวีบี ไปสังกัด เอทีวี แทน
หลังจากนั้น ก็มีข่าวว่าเธอได้พบรักใหม่กับนักแสดงหนุ่ม "เฉินถิงเว่ย" ทั้งคู่เจอกันในกองถ่ายละครเรื่อง "เศรษฐีเมืองใหม่" เมื่อปลายปีพ.ศ. 2532 ทั้งคู่คบกันอย่างเปิดเผยและดูเหมือนว่าจะไปได้ดี และมีแรงเชียร์จากแฟนคลับของทั้งคู่ แต่แล้วก็มีข่าวว่าทั้งสองนิสัยเข้ากันไม่ค่อยได้ จนในที่สุดทั้งคู่ก็ตัดสินใจเลิกกันหลังจากปิดกล้องละครที่ถ่ายด้วยกันเรื่อง "คนเหนือเซียน ภาค 2" ในปลายปีพ.ศ. 2535
เมื่อปีพ.ศ. 2538 หลังจากเลิกลากับนักแสดงหนุ่ม "เฉินถิงเว่ย" มาได้สักพัก เจิ้งหัวเชี่ยนได้พบรักกับ "หลินเชาจี้" ซึ่งเป็นประธานของบริษัท Hong Kong World Hair Products Co. ,Ltd. ต่อมาทั้งคู่แต่งงานกันที่อังกฤษ แบบเงียบ ๆ ในวันที่ 25 เมษายน พ.ศ. 2539 หลังแต่งงานทั้งคู่ได้ไปฮันนีมูนที่ อิตาลี,สวิตเซอร์แลนด์ และเวนิส
ต่อมาเธอก็คลอดลูกชาย เมื่อวันที่ 1 มกราคม พ.ศ. 2542 โดยตั้งชื่อว่า "หลินเฮ่าเสียน"
แต่อีก 6 ปีต่อมา ทั้งคู่ก็หย่าร้างกันในปีพ.ศ. 2545 และลูกชายอยู่ในความดูแลของเธอ และอดีตสามีก็ยังคงส่งค่าเลี้ยงดูให้อย่างต่อเนื่อง
เมื่อวันที่ 22 มกราคม พ.ศ. 2555 "เจิงหัวเชี่ยน" ได้เชิญเพื่อนรักอย่าง "หลิวเจียหลิง" มาเป็นแขกรับเชิญในรายการของเธอ เพื่อสัมภาษณ์พูดคุยกันอย่างเป็นกันเองในทุกซอกทุกมุมของชีวิต "หลิวเจียหลิง" โดยเฉพาะเรื่องราวชีวิตคู่ระหว่างเธอกับ "เหลียงเฉาเหว่ย" ที่ไม่เคยเปิดเผยที่ไหนมาก่อน และเมื่อ "หลิวเจียหลิง" ได้รับคำเชื้อเชิญจากเพื่อน เธอก็พร้อมมาให้เพื่อนรักสัมภาษณ์อย่างเปิดอกในทุกเรื่องจริง ทั้งสองได้พูดคุยรำลึกถึงอดีตกันอย่างสนุกสนาน คำพูดสุดท้ายที่หลิวเจียหลิง บอก เธอคือ "เจิ้งหัวเชี่ยน คือรักเดียวในใจของ เหลียงเฉาเหว่ย มาโดยตลอด"
ทุกวันนี้ เจิ้ง หัวเชี่ยน ยังครองตัวเป็นโสด แต่ว่า
ก็ยังคงมีข่าวว่า ปิ๊งรักกับคนนั้นคนนี้อยู่เป็นช่วง ๆ
ทั้งนักแสดงหนุ่ม "หม่ากั๊วหมิง" รุ่นน้องเธอหลายปีก็เคยตกเป็นข่าวกับเธอ แต่เธอได้ปฏิเสธว่าไม่เป็นความจริง
คิม ซุง-ฮวาน
โอมิยะ อาร์ดิจา
โอมิยะ อาร์ดิจา  เป็นสโมสรฟุตบอลอาชีพตั้งอยู่ที่เมืองไซตามะ จังหวัดไซตามะ ประเทศญี่ปุ่น โดยถือเป็นสโมสรของเมืองไซมาตะทั้งเมือง ปัจจุบันกำลังแข่งขันในเจลีก ดิวิชัน 2 ภายหลังตกชั้นจากเจลีก ดิวิชัน 1 ในฤดูกาล 2017 สนามเหย้าของสโมสรคือสนามกีฬาแน็คไฟว์โอมิยะ
สโมสรคู่ปรับท้องถิ่นที่สำคัญคืออูราวะ เรดไดมอนส์ ซึ่งการพบกันของทั้งคู่ถูกเรียกว่า "ไซตามะดาร์บี"
เลโอนาร์ดู อาราอูฌู
เลโอนาร์ดู นาซีเม็งตู จี อาราอูฌู (; เกิด 5 กันยายน ค.ศ. 1969) หรือ เลโอนาร์ดู เป็นผู้จัดการทีมฟุตบอลและอดีตนักฟุตบอลชาวบราซิล เขาเล่นได้หลากหลายตำแหน่งไม่ว่าจะเป็นกองกลางตัวรุก, ปีกซ้าย และแบ็คซ้าย ปัจจุบันเป็นผู้อำนวยการของมิลาน เขาเคยเล่นให้กับหลายสโมสรทั้งในบราซิล, สเปน, ญี่ปุ่น, ฝรั่งเศส และอิตาลี ต่อมาได้ผันตัวมาจัดการทีมมิลานและอินแตร์นาซีโอนาเลมีลาโน ซึ่งเป็นสโมสรที่เขาชนะเลิศโกปปาอีตาเลียในปี ค.ศ. 2011
ในนามทีมชาติบราซิล เขาลงเล่นในฟุตบอลโลก 1994 และ1998 และลงเล่นในโกปาอาเมริกาเมื่อปี 1995 และ 1997 นอกจากนี้ยังเคยลงเล่นในฟีฟ่าคอนเฟเดอเรชันส์คัพ 1997
Mgronline
Mgronline.com
สถานีรถไฟคาลัมบา
สถานีรถไฟคาลัมบา เปิดใช้งานเมื่อวันที่ 24 มกราคม ค.ศ. 1909 เป็นสถานีรถไฟบนเส้นทางรถไฟสายใต้ของการรถไฟแห่งชาติฟิลิปปินส์ ตั้งอยู่ที่เมืองคาลัมบา จังหวัดลากูนา โดยเป็นชุมทางที่เชื่อมระหว่างสายใต้หลักกับสายแยกบาตังกัส ซึ่งไปสิ้นสุดที่บาตังกัสซิตี ปัจจุบันสถานีแห่งนี้เป็นปลายทางของรถไฟชานเมืองด่วน
สถานที่สำคัญใกล้เคียง ได้แก่ เอสเอ็มซิตี, สถานีขนส่งผู้โดยสาร และศูนย์แพทย์คาลัมบา
มิสไทยแลนด์เวิลด์ 2561
มิสไทยแลนด์เวิลด์ 2561 โดยเปิดรับสมัครในวันที่ 21 กรกฎาคม - 22 กรกฎาคม พ.ศ. 2561 และประกวดรอบตัดสินในวันที่ 15 กันยายน 2561 ณ โรงแรม เดอะ เบอร์เคลีย์ ประตูน้ำ และเก็บตัวที่อำเภอชะอำ จังหวัดเพชรบุรี และ อำเภอหัวหิน จังหวัดประจวบคีรีขันธ์ โดยสถานีวิทยุโทรทัศน์ไทยทีวีสีช่อง 3 เป็นผู้ดำเนินการถ่ายทอดสด
สถานีรถไฟตูตูบัน
สถานีรถไฟตูตูบัน หรือ สถานีรถไฟมะนิลา หรือ สถานีรถไฟดีบีโซรีอา เป็นสถานีรถไฟหลักของมะนิลา ประเทศฟิลิปปินส์ โดยชื่อของสถานีสื่อถึงสถานีรถไฟตูตูบันเดิมที่เป็นปัจจุบันเป็นส่วนหนึ่งของเซ็นเตอร์มอลล์ และอาคารฝ่ายบริหารพีเอ็นอาร์ ซึ่งเป็นที่ตั้งสำนักงานการรถไฟแห่งชาติฟิลิปปินส์ และเป็นปลายทางของขบวนรถไฟทุกขบวน
ฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2018
ฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2018 (หรือที่รู้จักในชื่อ ยูฟ่า อันเดอร์-19 ยูโร 2018) เป็นการแข่งขัน ฟุตบอลชิงแชมป์แห่งชาติยุโรป รุ่นอายุไม่เกิน 19 ปี ครั้งที่ 17 (ครั้งที่ 67 ถ้า รุ่นอายุไม่เกิน 18 ปี และ รุ่นเยาวชนรวมอยู่ด้วย), ซึ่งเป็นการแข่งขันฟุตบอลระดับเยาวชนของทีมชาติซึ่งจัดขึ้นโดย ยูฟ่า สำหรับฟุตบอลชายทีมชาติรุ่นอายุไม่เกิน 19 ปีของทวีปยุโรป. ฟินแลนด์, ซึ่งได้รับการคัดเลือกโดยยูฟ่าเมื่อวันที่ 26 มกราคม ค.ศ. 2015, จะเป็นเจ้าภาพจัดการแข่งขัน.
ทัวร์นาเมนต์นี้จะจัดขึ้นในเมือง Vaasa และ Seinäjoki.
โปรแกรมการแข่งขันทัวร์นาเมนต์รอบสุดท้ายได้รับการยืนยันเมื่อวันที่ 5 มิถุนายน พ.ศ. 2561.
รอบเพลย์ออฟฟุตบอลโลกเยาวชนอายุไม่เกิน 20 ปี.
ผู้ชนะจะได้สิทธิ์เข้าแข่งขันสำหรับ ฟุตบอลโลกเยาวชนอายุไม่เกิน 20 ปี 2019.
ทีมที่ผ่านเข้ารอบสำหรับฟุตบอลโลกเยาวชนอายุไม่เกิน 20 ปี.
หกทีมด้านล่างนี้ที่มาจากยูฟ่าได้สิทธิ์สำหรับ ฟุตบอลโลกเยาวชนอายุไม่เกิน 20 ปี 2019, รวมไปถึงโปแลนด์ที่มีคุณสมบัติเป็นเจ้าภาพ.
การแข่งขันทั้งหมดมี 58 ประตูที่ทำได้ใน 16 นัด, สำหรับค่าเฉลี่ย ประตูต่อนัด.
ซังกุงปกครอง
ซังกุงปกครอง เชโจซังกุง (제조상궁) หรืออาจรู้จักกันอีกชื่อหนึ่งก็คือ “คึนบังซังกุง (큰방상궁)” เป็นซังกุงที่ทำหน้าที่กำกับดูแลและปกครองสตรีในราชสำนักฝ่ายในทั้งหมด ยกเว้นพระสนมและ "ซึงอึนซังกุง (승은상궁)" หรือซังกุงพิเศษ โดยซังกุงปกครองนี้จะทำหน้าที่ภายใต้การควบคุมดูแลของพระมเหสี และพระพันปี นั่นเอง
รองซังกุงปกครอง
รองซังกุงปกครอง บูเจโจซังกุง (부제조상) หรืออาจรู้จักกันอีกชื่อหนึ่งก็คือ "อาแรซโกซังกุง (아랫고상궁)" ทำหน้าที่ดูแลจัดการ จัดเก็บเครื่องประดับ ของมีค่า อัญมณี และผ้าไหมในทรัพย์สินส่วนพระองค์
พระครูพิศาลวิริยคุณ (สิงห์โต ติสฺโส)
พระครูพิศาลวิริยคุณ (สิงห์โต ติสฺโส) เป็นพระสงฆ์นักพัฒนาที่มีบทบาทสำคัญต่อการส่งเสริมการศึกษา พัฒนาวัด และพวัฒนาศาสนา โดยท่านเป็นผู้ริเริ่มก่อตั้งโรงเรียนมัธยมวัดบึงทองหลาง วิทยาลัยศิลปหัตถกรรมกรุงเทพ (วัดบึงทองหลาง) และสนับสนุนการศึกษาโรงเรียนวัดบึงทองหลาง ให้ตั้งอยู่ในที่ธรณีสงฆ์รวมกว่า 80 ไร่ ร่วมทั้งอนุเคราะห์ให้ประชาชนเข้าอยู่อาศัยเพื่อการสงเคราะห์จากวัดในพระพุทธศาสนาในชุมชนต่าง ๆ ในที่ดินธรณีสงฆ์ของวัด อาทิ ชุมชนท่าแรง ชุมชนลาดพร้าว 87 (จันทราสุข) และชุมชนลาดพร้าว 101 (หน้าวัดบึงทองหลาง) รวมทั้งริเริ่มเรี่ยไร่ที่ดินขนาดหน้ากว้าง 20 เมตร เป็นทางยาว 2.8 กิโลเมตร รวมเนื้อที่ดินกว่า 30 ไร่ มูลค่ารวมในปัจจุบันหลายพันล้านบาท จากถนนลาดพร้าว ถึงวัดบึงทองหลาง และนำเงินวัดพร้อมงบประมาณจัดสร้างถนนลาดพร้าว 101 ตั้งแต่ พ.ศ. 2508 เป็นต้น เป้าหมายเพื่อเป็นการดำเนินกิจกรรมด้านการสังคมสงเคราะห์เพื่อส่วนรวม
เป็นชาวจังหวัดสุโขทัยโดยกำเนิด เกิดและโตที่ที่บ้านเกิดคือตำบลบางคลอง อำเภอเมือง จังหวัดสุโขทัย ในวัยเยาว์เรียนจบการศึกษาชั้นปีที่ 4 จนกระทั่งเมื่อ พ.ศ. 2487 สิงห์โต มีอายุราว 18 ปี นายเหรียญ ซึ่งเป็นศึกษาธิการจังหวัดสุโขทัย และสนิทสนมกับกำนันแดง เทศกาล ซึ่งเป็นลุงแท้ ๆ ของสิงห์โตได้ชักชวนให้ไปสมัครเป็นครู แต่พ่อของสิงห์โต ไม่อนุญาตด้วยว่าเคยเป็นครูมาก่อน จึงทราบดีว่าการเป็นครูสมัยนั้นลำบากกับเงินเดือนเพียงแค่ 6 บาท (พ.ศ. 2487) ซึ่งไม่พอใช้จ่าย ทำอาชีพอื่น ๆ มีรายได้มากกว่าเป็นครู
ใน พ.ศ. 2489 เมื่ออายุครบ 20 ปีบริบูรณ์ ผ่านการเกณฑ์ทหารแล้ว สิงห์โต ได้อุปสมบทตามความปรารถนา ของพ่อแม่และญาติมิตร งานอุปสมบทนาคสิงห์โต สมเกียรติกับที่ท่านเป็นหลานกำนันแดง ตามสมัยนิยมคือมีหมอทำขวัญนาค ลิเก และกลองยาว เป็นงานอันยิ่งใหญ่ นาคสิงห์โตทำการอุปสมบท ณ พัทธสีมาวัดบางคลอง ตำบลปากแคว อำเภอเมือง จังหวัดสุโขทัย โดยมีพระราชประสิทธิคุณ (ทิม ยสทินฺโน) เจ้าคณะจังหวัดสุโขทัย วัดราชธานี (เดิมดำรงตำแหน่งที่พระโบราณวัตถาจารย์) เป็นพระอุปัชฌาย์ พระครูวินัยสารโสภิต (พระครูโต) วัดไทยชุมพล เป็นพระกรรมมาวาจารย์ และ พระครูปลัดทองคำ วัดบางคลอง เป็นพระอนุสาวนาจารย์
เมื่ออุปสมบทแล้ว หลวงพ่อโต ติสฺโส ได้จำพรรษาอยู่ที่วัดบางคลอง โดยมีท่านพระครูปลัดทองคำ เป็น เจ้าอาวาส ได้ 3 พรรษา และได้ศึกษาเล่าเรียนพระปริยัติธรรม สอบได้นักธรรมชั้นตรี โท ตามลำดับ เห็นว่าการเล่าเรียนพระธรรมวินัยในพระพุทธศาสนามากพอที่จะรักษาตนไม่ให้ตกไปในที่ชั่ว จึงใคร่จะลาสิกขาสำเร็จตามใจคิด บังเอิญหลวงปู่แถม (หลวงปู่หนอ) โสภธมฺโม น้องชายแท้ ๆ ของพระครูธรรมสมาจารย์ (พัก ธมฺมทตฺโต) ซึ่งสมัยที่ครองเพศฆราวาสอยู่บ้านใกล้เรือนเคียงกับหลวงพ่อโต ได้ขึ้นไปจากกรุงเทพ ฯ เพื่อเยี่ยมบ้านเกิด ก่อนที่หลวงปู่แถมจะกลับก็ชวนพระสิงห์โตลงไปเที่ยวกรุงเทพ ฯ หลวงพ่อโตจึงตัดสินใจเข้ามาเที่ยวตามคำชวน ครั้นมาถึงวัดบึงทองหลาง ก็เข้าไปกราบนมัสการพระครูธรรมสมาจารย์ (พัก ธมฺมทตฺโต) เจ้าอาวาส ในฐานะอาคันตุกะพระผู้น้อย เมื่อหลวงปู่พักทราบว่าหลวงพ่อโตเป็นบุตรของใคร มาจากไหน และด้วยอัธยาศัยเป็นที่ถูกใจ หลวงปู่พักจึงชวนให้จำพรรษากับท่านที่วัดบึงทองหลาง เมื่อวันที่ 25 ธันวาคม พ.ศ. 2491 ครั้งแรกหลวงพ่อโต ก็ยังยืนกรานที่จะสิกขา หลวงปู่พักก็หว่านล้อมด้วยธรรมะต่าง ๆ ประกอบกับความเมตตาที่หลวงปู่พักมอบให้หลวงพ่อโต จึงตัดสินใจจำพรรษา ณ วัดบึงทองหลาง เขตบางกะปิ กรุงเทพมหานคร นับตั้งแต่วันที่ 25 ธันวาคม พ.ศ. 2491 จนถึงปัจจุบัน
นับตั้งแต่หลวงพ่อโต ได้เข้ามาอยู่อาศัยใบบุญของหลวงปู่พักใน วัดบึงทองหลาง ก็ได้รับเมตตาอนุเคราะห์ด้านต่าง ๆ จากหลวงปู่ประดุจดังลูกหลาน ทั้งในด้านหน้าที่การงานและด้านคำสอน หลวงปู่มอบให้หลวงพ่อโต ด้วยความเมตตาอาทิเช่น เสนอแต่งตั้งให้เป็นครูสอนพระปริยัติธรรมแก่พระภิกษุสามเณรภายในวัด พอมีอายุครอบ 5 พรรษา หลวงปู่จึงแต่งตั้งให้เป็นพระครูสวด พระครูธรรมสมาจารย์ (พัก ธมฺมทตฺโต) ผู้เป็นเสมือนเบ้าหลอมดวงใจแห่งศรัทธา เจ้าอาวาสวัดบึงทองหลาง เจ้าคณะแขวงวังทองหลาง และเป็นพระอุปัชฌาย์เพียงรูปเดียวในเขตบางกะปิ สมัยนั้นได้ถึงแก่มรณภาพด้วยโรคชรา เมื่อเวลาประมาณ 21.00 น. ของวันพฤหัสบดี ที่ 18 สิงหาคม พ.ศ. 2501 สิริอายุได้ 82 ปี ยังความโศกเศร้าให้แก่คณะสงฆ์วัดบึงทองหลางโดยเฉพาะหลวงพ่อโต มีความโทรมนัสเป็นอย่างยิ่งด้วยด้วยการจากไปและความอาลัยรักในหลวงปู่ คณะศิษยานุศิษย์ได้นำศพของหลวงปู่ไว้สักการะเป็นเวลา 2 ปี 7 เดือน กับอีก 1 วัน จึงได้ขอพระราชทานเพลิงศพ เมื่อวันที่ 13 มีนาคม พ.ศ. 2503
หลังจากหลวงปู่มรณภาพแล้วคณะสงฆ์และคณะศรัทธาวัดบึงทองหลางได้เสนอให้หลวงพ่อโต ดำรงตำแหน่งรักษาการเจ้าอาวาสวัดบึงทองหลาง เมื่อวันที่ 19 สิงหาคม พ.ศ. 2501 รักษาการเจ้าอาวาสอยู่เป็นเวลา 9 ปี จึงได้รับแต่งตั้งเป็นเจ้าอาวาสวัดบึงทองหลาง เมื่อวันที่ 1 กันยายน พ.ศ. 2510 ท่านได้ร่วมมือกับคณะสงฆ์และชาวบ้านช่วยกันพัฒนาวัด และจัดสร้างถาวรวัตถุ โดยมีผู้มีจิตศรัทธาร่วมเป็นเจ้าภาพสร้างกุฏิ ศาลา อุโบสถวิหาร ห้องสุขา ขุดคลอง สร้างสะพาน สร้างหอระฆัง สร้างเมรุเผาศพ สร้างกำแพงวัด สร้างถนนคอนกรีตเสริมเหล็ก ขุดบ่อน้ำบาดาล สร้างสุสานบรรจุศพ รวมเป็นเงินงบประมาณค่าก่อสร้างทั้งสิ้นหลายสิบล้านบาท งานพิเศษที่พระครูพิศาลวิริยคุณ (สิงห์โต ติสฺโส) ทำ เช่นการสงเคราะห์ฌาปนกิจศพผู้มีรายได้น้อยฐานะยากจน โดยท่านจะบริจาคโลงศพให้รายละ 1 โลง พร้อมเงิน 1,000 บาท พร้อมทั้งมีอาหารเลี้ยงแขกที่มาในงานอาทิเช่นข้าวต้ม กระเพาะปลา ปลาท่องโก๋ พร้อมทั้งกาแฟเสร็จ และขนาดว่าเสียชีวิตที่ใดไม่มีพาหนะจะนำศพมาวัด ทางวัดจะจัดรถไปรับศพถึงที่ และทำการฌาปนกิจศพโดยไม่คิดมูลค่า และค่าใช้จ่ายใด ๆ ทั้งสิ้น โดยถือว่าเป็นบุญกุศลแก่ประชาชนผู้ยากจนมาตั้งแต่ พ.ศ. 2516 เป็นต้นมา จนสำนักเลขาธิการวัฒนธรรมแห่งชาติ จัดพิมพ์เผยแพร่การจัดงานศพแบบประหยัด เพื่อให้ประชาชนทั่วไปได้ทราบและเป็นแบบอย่างแก่วัดอื่น ๆ ต่อไปตั้งแต่วันที่๒๓ สิงหาคม พ.ศ. 2525 รวมทั้งได้รับการยกย่องให้เป็น “วัดพัฒนาตัวอย่าง” ใน พ.ศ. 2543 อีกด้วย
พระครูพิศาลวิริยคุณ อายุ 92 ปี (พ.ศ. 2468-2561) อดีตเจ้าอาวาสวัดบึงทองหลาง (พ.ศ. 2501-2546) กทม. อดีตประธานมูลนิธิพระครูธรรมสมาจารย์ (พัก ธมฺมทตฺโต) ได้ถึงแก่มรณภาพด้วยชราภาพ เมื่อวันที่ 28 มิถุนายน 2561 เวลา 06.00 น. ที่กุฏิ ตั้งบำเพ็ญกุศลศพ ที่ศาลาการเปรียญวัดบึงทองหลาง กทม ระหว่าง 28 มิถุนายน - 7 กรกฎาคม 2561
งานพัฒนา.
- จัดสร้างวัดพัฒนาวัดสืบต่อจากหลวงปู่พัก ธมฺมทตฺโต ที่มรณภาพเมื่อ พ.ศ. 2501 และดำรงตำแหน่งพัฒนาวัดในตำแหน่งรักษาการและเจ้าอาวาส ระหว่าง พ.ศ. 2501-2547 เช่น การสร้างเมรุ การสร้างอาคารโรงเรียนปริยัติธรรม การสร้างอุโบสถรูปเรือทรงสำเภา การสร้างอาคารอเนกประสงค์ เป็นต้น
- อุปถัมภ์การจัดการศึกษาโรงเรียนวัดบึงทองหลาง (ฝ่ายประถม) ที่จัดตั้งขึ้นเมื่อ พ.ศ. 2475 ในสมัยหลวงปู่พัก ธมฺมทตฺโต ดำรงตำแหน่งเจ้าอาวาส (พ.ศ. 2445-2501)
- รับบริจาคที่ดินเพื่อจัดสร้างถนนความยาว 3 กิโลเมตร หน้ากวาง 20 เมตร (รวมเนื้อที่ประมาณ 34 ไร่ มูลค่ารวมในปัจจุบันประมาณกว่า 3 พันล้านบาทตามราคาประเมินในปัจจุบัน) เชื่อมระหว่างถนนลาดพร้าว และวัดบึงทองหลาง เมื่อ พ.ศ. 2508
- ริเริ่มจัดตั้งโรงเรียนมัธยมวัดบึงทองหลาง ในที่ธรณีสงฆ์วัดบึงทองหลาง เมื่อ พ.ศ. 2522
- ริเริ่มจัดตั้งวิทยาลัยศิลปหัตถกรรมกรุงเทพ ฯ ในที่ธรณีสงฆ์วัดบึงทองหลาง เมื่อ พ.ศ. 2545
- จัดสร้างพระพุทธรูปใหญ่ ที่วัดโสภาราม จ.สุโขทัย
- ในนามมูลนิธิพระครูธรรมสมาจารย์ (พัก ธมฺมทตฺโต) วัดบึงทองหลาง อุปถัมภ์จัดสร้างอาคารที่พักอาคันตุกะ 92 ปี ปัญญานันทภิกขุ ภายในมหาวิทยาลัยมหาจุฬาลงกรณราชวิทยาลัย จ.พระนครศรีอยุธยา จำนวน 1 ล้านบาท
- ในนามมูลนิธิพระครูพิศาลวิริยคุณ (สิงห์โต ติสฺโส) วัดบึงทองหลาง อุปถัมภ์จัดสร้างอาคารที่พักอาคันตุกะ 92 ปี ปัญญานันทภิกขุ ภายในมหาวิทยาลัยมหาจุฬาลงกรณราชวิทยาลัย จ.พระนครศรีอยุธยา จำนวน 5 แสนบาท
- ในนามมูลนิธิพระครูธรรมสมาจารย์ (พัก ธมฺมทตฺโต) วัดบึงทองหลาง อุปถัมภ์จัดสร้างวิทยาลัยบาฬีศึกษาพุทโฆษ มหาวิทยาลัยมหาจุฬาลงกรณราชวิทยาลัย จ.นครปฐม จำนวน 1 ล้านบาท
- ในนามมูลนิธิพระครูธรรมสมาจารย์ (พัก ธมฺมทตฺโต) วัดบึงทองหลาง อุปถัมภ์จัดสร้างและบูรณะอุโบสถวัดสระเกศวรวิหาร กรุงเทพ ฯ จำนวน 1 ล้านบาท
ฌิโรนา
ฌิโรนา  หรือ เฆโรนา  เป็นเมืองทางทิศตะวันออกเฉียงเหนือของแคว้นปกครองตนเองกาตาลุญญา ประเทศสเปน ตั้งอยู่บริเวณจุดบรรจบระหว่างแม่น้ำเตร์ แม่น้ำอุญญา แม่น้ำกัลยิกันส์ และแม่น้ำเกว็ลย์ ห่างจากเมืองบาร์เซโลนาไปทางทิศตะวันออกเฉียงเหนือประมาณ 99 กิโลเมตร (62 ไมล์) เมืองนี้เป็นเมืองหลักของจังหวัดที่มีชื่อเดียวกันและเป็นหนึ่งในเมืองสำคัญของแคว้น
Gerona
นักบุญเวโรนีกา
นักบุญเวโรนีกา (อังกฤษ:saint veronika) หรือที่รู้จักกันในนาม นางเวโรนิกา มีชื่อจริงว่า เซราเฟีย เป็นนักบุญของนิกายโรมันคาทอลิกของศาสนาคริสต์ นักบุญท่านนี้มีชื่อเสียงจากการซับพระพักตร์ของพระเยซูคริสต์ก่อนที่พระเยซูEliminating
เวโรนิกา กุยลิอานี St. Veronica Giuliani (ค.ศ.๑๖๖๐-๑๗๒๗) เป็นนักพรตหญิงคณะฟรังซิสกันที่ถือว่าให้ภาพตัวแทนมิสติคยุคบาโรคได้ดีที่สุด ท่านเกิดในครอบครัวคนชั้นกลางในเมือง Urbino โดยมีชื่อว่า Orsola ปี๑๖๗๗ ท่านเข้าอารามกาปูชินที่เมือง Citta di Castello ในแคว้น Umbria ท่านรับชื่อว่าเวโรนิกาและเริ่มต้นชีวิตนวกชนอย่างทรหดเพราะความเข้มงวดของอธิการิณีกล่าวกันว่าท่านได้รับอัศจรรย์หลายอย่างและได้รับรอยแผลศักดิ์สิทธิ์ซึ่งมีบาดแผลของมงกุฎหนามบนศีรษะท่านด้วย ท่านทำหน้าที่นวกจารย์เป็นเวลา ๓๔ ปีและเป็นอธิการิณีของอาราม ๑๐ ปี ท่านเขียนบันทึกชีวิตภายในซึ่งตกทอดมาถึงเราจำนวน ๑๐ เล่ม ท่านเสียชีวิตในวันที่ ๙ กรกฎาคม ๑๗๒๗ และได้รับการประกาศเป็นนักบุญในปี๑๘๓๙
คริสต์ศรัทธา
โรแบร์ท ไล
โรแบร์ท ไล  เป็นนักการเมืองชาวเยอรมันในช่วงยุคนาซี ผู้ซึ่งดำรงตำแหน่งเป็นหัวหน้าแห่งแนวร่วมแรงงานเยอรมัน (Deutsche Arbeitsfront, DAF) ตั้งแต่ปี ค.ศ. 1933 ถึง ค.ศ. 1945 เขาได้กระทำอัตวินิบาตกรรมด้วยการใช้ผ้าเช็ดตัวที่อยู่ในห้องน้ำคุมขังมารัดคอตัวเองในช่วงระหว่างที่รอในการพิจารณาคดีที่เนือร์นแบร์คจากข้อหาอาชญากรรมสงคราม
ฟริทซ์ เซาเคิล
แอ็นสท์ ฟรีดริช คริสท็อฟ "ฟริทซ์" เซาเคิล (27 ตุลาคม ค.ศ. 1894 – 16 ตุลาคม ค.ศ. 1946) เป็นนักการเมืองชาวเยอรมัน เกาไลเทอร์แห่งทูริงเกียและนายพลผู้มีอำนาจสูงสุดสำหรับโครงการการพัฒนาในการบังคับใช้แรงงานทาส ตั้งแต่เดือนมีนาคม ค.ศ. 1942 จนกระทั่งสงครามโลกครั้งที่สองสิ้นสุดลง
เซาเคิลได้เป็นหนึ่งในผู้ต้องหาจำนวน 24 คนที่ถูกกล่าวหาในการพิจารณาคดีเนือร์นแบร์กจากอาชญากรสงครามที่สำคัญโดยศาลทหารระหว่างประเทศ (International Military Tribunal) เขาถูกตัดสินว่ามีความผิดในข้อหาอาชญากรรมสงครามและอาชญากรรมต่อมนุษยชาติ จึงถูกพิพากษาโทษประหารชีวิตด้วยการแขวนคอ
อัลเฟรท โรเซินแบร์ค
อัลเฟรท แอ็นสท์ โรเซินแบร์ค  เป็นนักทฤษฏีชาวเยอรมันและอุดมการณ์ที่มีอิทธิพลของพรรคนาซี โรเซินแบร์คเป็นผู้ที่ได้รับการแนะนำให้รู้จักกับอดอล์ฟ ฮิตเลอร์ เป็นครั้งแรกโดยดีทริช เอ็คคาร์ท และต่อมาเขาก็ได้ดำรงตำแหน่งสำคัญหลายตำแหน่งในรัฐบาลนาซี
เขาได้ถูกมองว่าเป็นหนึ่งในนักเขียนหลักของกุญแจสำคัญของลัทธิอุดมการณ์ชาติสังคมนิยม รวมทั้งทฤษฏีเชื้อชาติ, การประหัตประหารต่อชาวยิว, เลเบินส์เราม์, การยกเลิกสนธิสัญญาแวร์ซาย และการต่อต้านศิลปะสมัยใหม่ที่เสื่อมทราม เขาได้เป็นที่รู้จักจากการที่เขาได้ปฏิเสธและเกลียดชังต่อศาสนาคริสต์ มีบทบาทสำคัญในการพัฒนาของศาสนาคริสต์เชิงบวก (Positive Christianity) แห่งชาติเยอรมัน ที่เนือร์นแบร์ค เขาได้ถูกตัดสินโทษประหารชีวิตด้วยการแขวนคอสำหรับข้อหาอาชญากรรมสงครามและอาชญากรรมต่อมนุษยชาติ
แกลิกฟุตบอล
แกลิคฟุตบอล เป็นกีฬาที่มีการผสมผสานจากหลายกีฬาไม่ว่าจะเป็น ฟุตบอล รักบี้ แฮนด์บอลและบาสเก็ตบอล กีฬาแกลิคฟุตบอลกำเนิดจากประเทศไอร์แลนด์ตั้งแต่สมัยยุคกลางก่อนที่จะถูกปรับเปลี่ยนและตั้งกฏกติการมารตรฐานเมื่อปึพุทธศักราช 2430 และเริ่มเป็นที่แพร่หลายในเวลาต่อมาโดยเฉพาะในประเทศไอร์แลนด์ และเริ่มเป็นที่รู้จักในหลายประเทศที่มีชาวไอร์แลนด์อพยพไปตั้งรกรากทั้งในอเมริกา ออสเตรเลียและฯลฯ ปัจจุบันยังเป็นที่ถกเกียงกันว่ากีฬาแกลิคฟุตบอลถือว่าเป็นต้นกำเนิดของกีฬาออสซี่รูลส์ (Australia Football)เนื่องด้วยพื้นฐานการเล่นการผ่านบอลการทำแต้มที่ความคล้ายคลึงกัน กระนั้นกีฬาแกลิคฟุตบอล เป็นกีฬาที่เหมาะกับสรีระคนไทยเพราะเป็นกีฬาที่อาศัยความคล่องตัว ความเป็นทีม ความเร็ว ความแม่นยำ แท็คติก โดยอาศัยทักษะ การส่งลูกบอลโดยใช้ฝ่ามือหรือกำปั้นเคาะให้บอลออกจากมืออีกข้าง การส่งลูกบอลโดยการเตะ การเดาะลูกบอลขึ้นด้วยเท้าระหว่างเคลื่อนที่ไปข้างหน้า การเด้งลูกบอลระหว่างเคลื่อนที่ไปข้างหน้าและที่สำคัญเป็นกีฬาที่ไม่อาศัยการชนหรือการกระแทกต่างๆนานาๆ
ขนาดมาตรฐานของกีฬาแกลิคฟุตบอลเป็นสนามพื้นหญ้ามีขนาดใกล้เคียงกับสนามกีฬาฟุตบอลและรักบี้ โดยมีความยาวระหว่าง 130-145 เมตรและกว้าง 80-90 เมตร โดยมีเส้นแบ่งกีดขวางจากปลายสนามที่ 13 เมตร 20เมตร และ 45เมตร
ปลายสนามด้านยาวของทั้งสองข้างประกอบด้วยประตูตาข่ายพร้อมลักษณะเดียวกันกับประตูในกีฬาฟุตบอลคือ ตำแหน่งคานอยู่สูง 2.5 เมตรจากพื้นและยาว 6.5เมตร แต่ปลายเสาของสองจะมีความสูงขึ้นประมาณ 6-7เมตร โดยประตูในแกลิคฟุตบอลจะมี รูปทรงตัว H
ในการแข่งขันทั้งระดับผู้ใหญ่ ระยะเวลาแข่งขั้นคือ 60 นาที โดยแบ่งเป็นสองครึ่ง ครึ่งละ 30 นาที ยกเว้นในกรณีแมทช์การแข่งขันระดับประเทศ โดนจะอยู่ที่ 70 นาที โดยแบ่งเป็นสองครึ่ง ครึ่งละ 35 นาที ในกรณี่ที่ผลจบโดยการเสมอจะมีการต่อเวลาเพิ่มอีก 20 นาที โดยแบ่งเป็นสองครึ่ง ครึ่งละ 10 นาที
จำนวนผู้เล่นตัวจริงต่อทีมในการแข่งขันตามมราตฐานแกลิคฟุตบอลคือทีมละ 15 คนรวมผู้รักษาประตู และตัวสำรองอีก 15คน โดยผู้เล่นตัวจริงจะต้องเรียงตำแหน่งหมายเลข 1 - 15 โดยมีผู้รักษาประตูติดเสื้อหลายเลขหนึ่ง และสีเสื้อของผู้รักษาประตูจะต้องไม่ซ้ำกับผู้เล่นในทีม ยกเว้นผู้รักษาประตูสำรอง
ตัวสำรองในทีมจะต้องเรียงตำแหน่งหมายเลข 16 - 30 โดยมีผู้รักษาประตูติดเสื้อหลายเลขหนึ่ง และสีเสื้อของผู้รักษาประตูจะต้องไม่ซ้ำกับผู้เล่นในทีม ยกเว้นผู้รักษาประตูตัวจริง
ในแต่ละแมทช์แข่งขัน แต่ละทีมสามารถเปลี่ยนผู้เล่นได้แมทช์ละ 5 ครั้ง และอีก 1 ครั้งในกรณีที่ผูเล่นบาดเจ็บ โดยผู้เล่นที่เปลี่ยนตัวออกไม่สามารถกลับมาเล่นได้อีก
ลูกบอลทีใช้ในการแข่งขันคือลูกบอลหนังเย็บ 18 แผ่นล้อมรอบทรงกลม วางตำแหน่งลักษณะคล้ายกันในลูกวอลเล่ย์บอลแต่ใหญ่กว่า มีเส้นรอบวงประมาณ 68-70 เซนติเมตร และมีน้ำหนักระหว่าง 480-500กรัม การส่งลูกบอกสามารถทำได้โดยการเตะหรือชกบอลหรือเคาะบอลด้วยฝ่ามือ
การทำฟาล์ว.